ระเบียบกระทรวงกลาโหมระเบียบกระทรวงกลาโหมว่าด้วยการให้ข้าราชการทหารอาวุโสได้รับเงินเพิ่มสำหรับตำแหน่งที่มีเหตุพิเศษพ.ศ. ๒๕๕๒[๑] โดยที่เป็นการสมควรกำหนดให้มีระเบียบว่าด้วยการให้ข้าราชการทหารอาวุโสได้รับเงินเพิ่มสำหรับตำแหน่งที่มีเหตุพิเศษอาศัยอำนาจตามความในมาตรา๑๓ แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑กระทรวงกลาโหมโดยอนุมัติของคณะรัฐมนตรี จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงกลาโหมว่าด้วยการให้ข้าราชการทหารอาวุโสได้รับเงินเพิ่มสำหรับตำแหน่งที่มีเหตุพิเศษพ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๑ เป็นต้นไปข้อ ๓ในระเบียบนี้ข้าราชการทหารอาวุโสหมายความว่า ข้าราชการทหารที่ดำรง ตำแหน่งสมุหราชองครักษ์และรองสมุหราชองครักษ์ผู้มีอายุตั้งแต่ ๖๐ ปีบริบูรณ์ขึ้นไปซึ่งได้รับพระราชทานพระบรมราชานุมัติให้ต่อเวลาราชการพ.ท.อ. หมายความว่าเงินเพิ่มสำหรับตำแหน่งที่มีเหตุพิเศษของข้าราชการทหารอาวุโสข้อ ๔ข้าราชการทหารอาวุโสผู้มีสิทธิได้รับ พ.ท.อ. ตามระเบียบนี้คือผู้ได้รับเงินเดือนในชั้นสูงสุดของระดับเงินเดือนที่ได้รับอยู่ในวันที่ ๓๐กันยายนของปีงบประมาณใดซึ่งไม่ได้รับเงินเดือนในระดับที่สูงขึ้นในวันแรกของปีงบประมาณถัดไปข้าราชการทหารอาวุโสผู้ใดได้รับพ.ท.อ. ตามวรรคหนึ่ง ต่อมาได้รับ เงินเดือนในระดับที่สูงขึ้นให้ได้รับ พ.ท.อ.ตามข้อ ๖ (๒)ข้อ ๕ผู้มีสิทธิได้รับ พ.ท.อ. ตามระเบียบนี้ ให้ได้รับ พ.ท.อ. เป็นรายเดือนตามอัตราในบัญชี พ.ท.อ. ท้ายระเบียบนี้ ดังนี้(๑)ผู้ได้รับเงินเดือนในระดับ น.๘ ให้ได้รับ พ.ท.อ. ในระดับ น.๘(๒)ผู้ได้รับเงินเดือนในระดับ น.๙ ให้ได้รับ พ.ท.อ. ในระดับ น.๙ข้อ ๖ผู้ได้รับ พ.ท.อ. ในระดับใดตามข้อ ๕ ให้ได้รับ พ.ท.อ. ในชั้นต่ำของระดับนั้น เว้นแต่(๑)ผู้ได้รับเงินเดือนในชั้นสูงสุดของระดับเงินเดือนมาแล้วก่อนวันที่ระเบียบนี้ใช้บังคับให้มีสิทธิได้รับการปรับชั้นพ.ท.อ. ในชั้นที่สูงกว่าชั้นต่ำ เป็นจำนวนชั้นเท่ากับจำนวนปีที่ได้รับเงินเดือนในชั้นสูงสุดของระดับเงินเดือนที่ได้รับอยู่ทั้งนี้ให้มีสิทธิได้รับเงินเพิ่มในชั้นดังกล่าวตั้งแต่ วันที่ ๑ ตุลาคม ๒๕๕๑(๒)ผู้ได้รับ พ.ท.อ. ตามข้อ ๔ วรรคสอง ให้ได้รับ พ.ท.อ. ในระดับตามข้อ ๕ในอัตราที่ใกล้เคียงไม่น้อยกว่าอัตรา พ.ท.อ. ที่ได้รับอยู่เดิม และไม่ให้ได้รับพ.ท.อ. ในชั้นที่สูงขึ้นจนกว่าผู้นั้นจะได้รับเงินเดือนในชั้นสูงสุดของระดับเงินเดือนที่ได้รับอยู่(๓)ผู้ได้รับ พ.ท.อ. ที่ได้รับเงินเดือนในชั้นสูงสุดของระดับเงินเดือนที่ได้รับอยู่ให้ได้รับ พ.ท.อ. ในชั้นที่สูงขึ้นปีละ ๑ ชั้น ในวันแรกของปีงบประมาณถัดไปข้อ ๗ผู้ได้รับ พ.ท.อ. ผู้ใดซึ่งมีสิทธิได้รับเงินเดือนไม่เต็มเดือนตามพระราชกฤษฎีกาว่าด้วยการจ่ายเงินเดือน เงินปี บำเหน็จ บำนาญและเงินอื่นในลักษณะเดียวกัน ให้ผู้นั้นได้รับ พ.ท.อ.ตามส่วนของจำนวนวันที่ได้รับเงินเดือนในเดือนนั้นข้อ ๘ข้าราชการทหารอาวุโสผู้ได้รับ พ.ท.อ. ตามระเบียบนี้ไม่มีสิทธิได้รับค่าตอบแทนพิเศษตามระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจำผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตำแหน่งข้อ ๙ในกรณีที่มีปัญหาเกี่ยวกับการได้รับ พ.ท.อ. ตามระเบียบนี้ให้คณะกรรมการข้าราชการทหารพิจารณาวินิจฉัยและคำวินิจฉัยของคณะกรรมการข้าราชการทหาร ให้ถือเป็นที่สุดข้อ ๑๐ให้ปลัดกระทรวงกลาโหมรักษาการตามระเบียบนี้ประกาศ ณ วันที่ ๑๐กันยายน พ.ศ. ๒๕๕๒พลเอก ประวิตร วงษ์สุวรรณรัฐมนตรีว่าการกระทรวงกลาโหม[เอกสารแนบท้าย]๑.บัญชี พ.ท.อ.(ดูข้อมูลจากภาพกฎหมาย)ปริยานุช/ผู้จัดทำ๔ พฤศจิกายน ๒๕๕๒นันท์นภัสร์/ตรวจ๔ พฤศจิกายน ๒๕๕๒จุฑามาศ/ปรับปรุง๑๖ กันยายน ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๑๕๗ ง/หน้า ๑๐/๒๖ ตุลาคม ๒๕๕๒